**„Idősbarát Önkormányzat Díj”**

**az Emberi Erőforrások Minisztériuma és a Belügyminisztérium gondozásában**

# Értékelési szempontok

Pályázati hivatkozási szám:

/2017. év

(A pályáztató tölti ki!)

1. **Formai értékelési szempontok**

|  |  |  |
| --- | --- | --- |
|  | **Formai értékelési szempontok** | **A pályamű formai szempontból megfelel**  **(Igen/Nem)** |
| 1.1. | A pályázó önkormányzat a jogosultsági feltételeknek megfelel (58/2004. (VI.18.) ESzCsM-BM együttes rendelet). |  |
| 1.2. | A pályamű határidőben benyújtásra került. |  |
| 1.3. | A pályaművet 1 nyomtatott példányban  és elektronikusan is benyújtották. |  |
| 1.4. | A pályázó hiánytalanul kitöltötte a pályázati űrlapot, és aláírásával hitelesítette azt. |  |
| 1.5. | A pályázó önkormányzat pályaműve alapján eleget tesz az idősek életét érintő kötelezően ellátandó feladatainak. |  |
| 1.6. | A pályázó a pályázatot a megadott terjedelemben nyújtotta be. |  |
|  |  |  |
| Megjegyzések: | | |

Szakmai értékelésre csak az a pályamű kerülhet, amely formai szempontból elfogadható, vagyis az 1. pontban felsorolt összes szempontnak megfelel.

1. **Tartalmi értékelési szempontok**

**(A pályázatok elbírálását nem befolyásolja, hogy csak az egyik cél vagy mindkettő megvalósulásáról számol be az önkormányzat!)**

|  |  |  |  |
| --- | --- | --- | --- |
|  | **Tartalmi értékelési szempontok** | **Az adható pontszám** | **A pályaműre adott pontszám** |
| 2.1. | Önkormányzati munkát meghatározó alapelvek, hosszú távú elképzelések, amelyek lehetővé teszik a következetes, összehangolt önkormányzati munkát idősügyi kérdésekben (koncepciók, stratégiák). | Max. 5 pont |  |
| 2.2. | Az önkormányzat által bemutatott demográfiai helyzet és az ebből adódó helyi szükségletek kihívásai és a vállalt többletfeladatok összhangja. | Max. 5 pont |  |
| 2.3. | *Az önkormányzatnak az idős emberek testi-lelki egészségét segítő sport- és természetjáró programokon való részvételére irányuló tevékenysége, mely révén az idős lakosság minél rendszeresebben végezhet a szabad levegőn mozgásos tevékenységet pl. túrák, kirándulások formájában. A nemzedékek együttműködése szellemében különösen értékelendő, ha a fenti tevékenységi lehetőségeket a fiatalabb generáció bevonásával teszik lehetővé.*  *ÉS/VAGY*  *Az önkormányzatnak az idős korosztály önfejlesztését, művelődését elősegítő tevékenysége. Mindazok az intézkedések, melyek lehetővé teszik, hogy a településen élő idősek mind nagyobb létszámban és rendszerességgel vehessenek részt – akár ingyenesen vagy kedvezménnyel – különböző ismeretterjesztő és oktató programokon. Különösen értékelendők azok a kezdeményezések, amelyekben megjelenik a nemzedékek közötti együttműködés is.* | Max. 30 pont |  |
| 2.4. | Egyedi, ötletes, újszerű, költségkímélő alkalmazott megoldások, átültethető jó gyakorlatok, önkéntesek bevonása. | Max. 30 pont |  |
| 2.5. | Partneri együttműködés más önkormányzati szereplőkkel vagy más helyi intézményekkel, szervezetekkel idősügyi kérdésekben (feladatellátásában vagy tevékenységeiben megjelenik-e az együttműködés, vannak-e együttműködő partnerei, különös tekintettel az időseket képviselő szervezetekre). Helyi médiában történő megjelenés. | Max. 10 pont |  |
| 2.6. | *A pályázó tervei a díjösszeg felhasználására nyertes pályázat esetén.* | Max. 10 pont |  |
| **Összesen:** | | **Max. 90 pont** |  |
| Megjegyzések: | | | |

1. **Az értékelés menete**

A beérkező pályaművek regisztrálását, formai értékelését az Emberi Erőforrások Minisztériuma Idősbarát Önkormányzat Díj pályázat lebonyolításáért felelős szervezeti egysége végzi.

A pályázatok tartalmi értékelését az Idősbarát Önkormányzat Díj Bizottság (a továbbiakban: Bizottság) végzi, amely 7 tagú.

A Bizottság minden tagja pontoz az értékelési szempontok szerint. A tagok eredményeinek átlaga adja a pályázó végső pontszámát. A Bizottság ennek alapján javaslatot tesz a miniszterek részére a díjazandó önkormányzatokra. Az emberi erőforrások minisztere és a belügyminiszter együttesen döntenek, legfeljebb hat pályamű díjazásáról.

Az eredményhirdetésre és díjátadásra az Idősek Világnapjához kapcsolódóan kerül sor. **Az eredményhirdetést megelőzően a Díj odaítélésének eredményéről tájékoztatás nem adható.**